Random Hearts

Random Hearts estas usona amafera drama filmo de 1999 reĝisorita de Sydney Pollack kun stelulado de Harrison Ford kaj Kristin Scott Thomas. Bazita sur la samnoma romano de 1984 de Warren Adler, la filmo temas pri policoficiro kaj kongresanino kiuj malkovras, ke iliaj respektivaj edzino kaj edzo estis amantoj antaŭ morti en aviadilakcidento.

Intrigo

Dutch Van Den Broek (Harrison Ford) estas policano pri internaj aferoj, feliĉe edzo de ĉarma edzino, Peyton Van Den Broeck (Susanna Thompson). Siaflanke, Kay Chandler (Kristin Scott Thomas) estas prestiĝa kongresanino, edzino de Cullen Chandler (Peter Coyote); la geedzoj havas adoleskan filinon, Jessica Chandler (Kate Mara).

Kaj Kay kaj Dutch ne scias, ke iliaj respektivaj partneroj estas amantoj. La sekreto malkovriĝas kiam Cullen Chandler kaj Peyton Van Den Broeck mortas en terure mortiga aviadilakcidento, kiam Boeing 737 kraŝas post elteriĝo el Vaŝingtono al Miami. Tamen neniu sciis, ke la veturcelo estis Miami.

Kay kaj Dutch konstatas, ke la ekstergeedzeca paro veturis kune, registritaj laŭ nomo “Chandler”, kaj inter ties havaĵoj ili trovas du samajn ŝlosilojn. Dekomence Kay volas nek plie esplori nek esti en kontakto kun Dutch. Sed poste, ambaŭ gevidvoj esploras pri la rilato de siaj respektivaj partneroj kaj aparte pri la loĝejo, kiun malfermas la trovitaj ŝlosiloj, en kiu la amantoj renkontiĝis. Dume eĉ la malpreta Kay disvolvigas altiron al Dutch. Kiam tio ĉio malkovriĝas publike, estas politika krizo por Kay kaj persona kaj profesia krizo por Dutch. Ĉio komplikiĝas.

Geaktoraro kaj roluloj
 Harrison Ford kiel Sergeant William "Dutch" Van Den Broeck
 Kristin Scott Thomas kiel Kay Chandler
 Charles S. Dutton kiel Alcee
 Bonnie Hunt kiel Wendy Judd
 Dennis Haysbert kiel Detective George Beaufort
 Sydney Pollack kiel Carl Broman
 Richard Jenkins kiel Truman Trainor
 Paul Guilfoyle kiel Dick Montoya
 Susanna Thompson kiel Peyton Van Den Broeck
 Peter Coyote kiel Cullen Chandler
 Kate Mara kiel Jessica Chandler
 Susan Floyd kiel Molly Roll
 Dylan Baker kiel Richard Judd
 Lynne Thigpen kiel Phyllis Bonaparte
 Reiko Aylesworth kiel Mary Claire Clark
 Edie Falco kiel Janice

Eksteraj ligiloj
 en imdb

Kategorio:Amaferaj filmoj
Kategorio:Usonaj dramaj filmoj
Kategorio:Filmoj aperintaj en 1999
Kategorio:Misteraj filmoj